
న్యూఢిల్లీ : సకాలంలో ఆపన్న హస్తం అందించే మంత్రిగా సుష్మా స్వరాజ్ మరోసారి నిరూపించుకున్నారు. కౌలాలంపూర్ విమానాశ్రయంలో చిక్కుకున్న ఓ భారతీయ కుటుంబానికి అవసరమైన సహాయం అందేలా చేశారు.‘‘సుష్మా స్వరాజ్ గారూ! మా కుటుంబం మలేసియా విమానాశ్రయంలో ఉంది. వాళ్ళ పాస్పోర్టులు పోయాయి. వారాంతం కావడంతో భారతీయ దౌత్య కార్యాలయం మూసివేసి ఉంది. దయచేసి సహాయపడండి’’ అని మీరా రమేశ్ పటేల్ ఓ ట్వీట్లో విదేశాంగ మంత్రి సుష్మా స్వరాజ్ను కోరారు.దీనిపై సుష్మా స్వరాజ్ వెంటనే స్పందించారు. ‘‘మలేసియాలోని ఇండియన్ ఎంబసీ : ఇది ఎమర్జెన్సీ కేసు. దయచేసి ఎంబసీని తెరిచి, భారతీయ కుటుంబానికి సహాయపడండి’’ అని ట్వీట్ చేశారు.దీంతో మలేసియాలోని ఇండియన్ ఎంబసీ అధికారులు ప్రతిస్పందించి, ఆ కుటుంబంతో మాట్లాడామని, సమస్యను పరిష్కరిస్తున్నామని ట్వీట్ చేశారు.సుష్మా స్వరాజ్ అమెరికాలో చదువుతున్న విద్యార్థిని అనూష ధూళిపాళకు కూడా సహాయపడ్డారు. అనూష ఓ ట్వీట్లో తన పాస్పోర్టు పోయిందని, సహాయపడాలని కోరారు.

newdhilly : sakaalamlo aapanna hastam andinche mantrigaa sushma swaraj marosari niroopinchukunnaaru. kaulalampur vimaanaasrayamlo chikkukunna oo bhaarateeya kutumbaaniki avasaramaina sahayam andela chesaru.‘‘sushma swaraj gaaruu! maa kutumbam malesia vimaanaasrayamlo undi. vaalla pasportulu poyayi. vaaraantam kaavadamtho bhaarateeya dautya kaaryaalayam moosivesi undi. dayachesi sahayapadandi’’ ani meera ramesh patel oo tweetlo videsaanga mantri sushma swarajnu koraru.deenipai sushma swaraj ventane spandinchaaru. ‘‘malesialoni indian embasi : idhi emergency kesu. dayachesi embaseeni terichi, bhaarateeya kutumbaaniki sahayapadandi’’ ani tweet chesaru.deentho malesialoni indian embasi adhikaarulu pratispandinchi, aa kutumbamtho matladamani, samasyanu parishkaristunnaamani tweet chesaru.sushma swaraj americalo chaduvutunna vidyaarthini anusha dhoolipaalaku kuudaa sahayapaddaru. anusha oo tweetlo tana pasportu poyindani, sahaayapadaalani koraru.